**Oznámenie o vyhlásení výberového konania**

Národné poľnohospodárske a potravinárske centrum so sídlom v  Lužiankach (NPPC) vyhlasuje výberové konanie na funkciu  riaditeľa organizačnej zložky NPPC:

**riaditeľ Výskumného ústavu živočíšnej výroby**

Hlohovecká 2, 951 41 Lužianky

**Náplň práce:** tvorivé riešenie úloh rozvoja vedy a techniky s realizáciou ich výsledkov v praxi**,** koordinovanie medzinárodných projektov a programov**,** tvorba krátkodobých a dlhodobých koncepcií rozvoja činnosti ústavu**,** vypracovávanie návrhov programov vedecko-technického rozvoja ústavu**,** organizovanie vedeckých a odborných podujatí v rámci činnosti ústavu**,** vykonávanie riadiacej činnosti a kontroly plnenia pracovných úloh zamestnancov

**Kvalifikačné predpoklady:** vysokoškolské vzdelanie II. stupňa, prípadne III. stupňa poľnohospodárskeho, potravinárskeho, technického, prírodovedeckého alebo ekonomického zamerania

**Odborná prax:**  v oblasti vedy, výskumu alebo vzdelávania v poľnohospodárstve alebo v potravinárstve min. 5 rokov

**Riadiaca prax:** skúsenosti s riadením vedecko-výskumných alebo vzdelávacích kolektívov, skúsenosti v oblasti manažmentu projektov vedy a výskumu.

**Špecifické kritériá a požiadavky:** všeobecná znalosť zákona o rozpočtových pravidlách verejnej správy a o zmene a doplnení niektorých zákonov v znení neskorších predpisov; zákonníka práce; zákona o verejnom obstarávaním, znalosť všeobecne záväzných právnych predpisov Slovenskej republiky a legislatívy Európskej únie súvisiacej s predmetom činnosti NPPC, aktívna znalosť anglického jazyka (úroveň B2 – C1).

**Iné kritéria a požiadavky:** riadiace a organizačné schopnosti, skúsenosti s koordináciou medzinárodných projektov a programov; samostatnosť, komunikatívnosť. Vyžaduje sa morálna bezúhonnosť.

**Ponúkaný plat:** Tarifný plat v súlade s nariadením vlády SR č. 359/2017 Z.z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme (príloha č.3) + ostatné príplatky v zmysle zákona č. 553/2003 Z.z. o odmeňovaní zamestnancov pri výkone práce vo verejnom záujme.

**Zoznam požadovaných dokladov:**

* Žiadosť o zaradenie do výberového konania obsahujúcu prehlásenie o pravdivosti a úplnosti poskytnutých informácií
* Štruktúrovaný profesijný životopis s vyznačením pozície a preukázaním riadiacej a odbornej praxe
* Overená fotokópia dokladu o vzdelaní
* Ďalšie doklady preukazujúce odbornú kvalifikáciu uchádzača
* Koncepcia ďalšieho rozvoja Výskumného ústavu živočíšnej výroby v oblasti odborného zamerania, personálneho rozvoja a ekonomickej stabilizácie vo väzbe na výskumný ekosystém, v rozsahu max. 2A4
* Výpis z registra trestov nie starší ako tri mesiace
* Písomný súhlas so spracovaním osobných údajov podľa zákona č. 18/2018 Z. z. o ochrane osobných údajov a o zmene a doplnení niektorých zákonov

Materiály, ktoré nám poskytnete, spracujeme podľa zákona 18/2018 Z. z. o ochrane osobných údajov v znení neskorších predpisov.

Žiadosť o zaradenie do výberového konania spolu ostatnými vyžadovanými dokladmi, doručte v uzatvorenej obálke s označením NEOTVÁRAŤ **„VK VÚŽV“  do 31.12.2022** na adresu:

**Národné poľnohospodárske a potravinárske centrum**

**Kancelária GR / Oddelenie personalistiky**

**Hlohovecká 2**

**951 41 Lužianky**

**Údaje o zamestnávateľovi**

Národné poľnohospodárske a potravinárske centrum je štátna príspevková organizácia, ktorej zriaďovateľom je Ministerstvo pôdohospodárstva a rozvoja vidieka Slovenskej republiky. Hlavná činnosť NPPC spočíva v realizovaní výskumu a zhromažďovaní poznatkov z oblasti využívania a ochrany prírodných pôdnych zdrojov a vody pre pestovanie rastlín a chov zvierat, zabezpečenia kvality, bezpečnosti a konkurencieschopnosti potravín i nepotravinárskych výrobkov.